**E-piirin leijonat!**

Lämmin kesä on taittumassa oudon syksyn kautta talveksi, toivon kunnon talvea. Piiriforuumi ja JOVA on pidetty, mutta kumpaakin olisi kyllä mahtunut lisää leijonia.

Näistä kuukausi kirjeistä alkaa tulla toisintokirjoitelmia. Haluan painottaa asioita, joita toivon teidän klubien johtovirkailijoiden toteuttavan, koska elämme muutoksen aikaa ja ne muutokset on meidän kaikkien toteutettava ja meidän kaikkien on aika tulla 2018-luvulle.

Siihen kuuluu yhtenä osana klubien asioiden kirjaaminen tietokoneella tietojärjestelmiin, joista meille leijonille on tärkein MyLCI-ohjelmisto. Tätä ohjelmaa klubien on käytettävä vähintään kerran kuussa. Presidentti, sihteeri ja palvelujohtaja (GST) teidän tulee kirjata ohjelmaan klubien jäsentiedot, palveluaktiviteetit, siis kerran kuussa.

Esitän teille toimintamalliksi:

- kerran kuussa joko hallituksen tai kuukausitapaamisen yhteydessä käytte asia läpi ja toteatte asioiden olevan kunnossa.

- Laitakaa kokouksen (vast) esityslistaan palvelujen ja muiden aktiviteettien läpikäynti, näin on jo monissa klubeissa tehty.

Lisäksi klubin rahurin tulee maksaa kaksi kertaa vuoden aikana kansainväliset maksut, näiden eräpäivä on syyskuussa ja tammikuussa. Näin ei vaan nyt ole käynyt. Maksuja on ollut maksamatta.

Klubit, muistakaa teillä tulee olla nimettynä ja **kirjattuna** MyLCI-järjestelmään **jäsenjohtaja (gmt), koulutusjohtaja (glt) ja palvelujohtaja (gst)** sekä tietenkin LCIF-lion ja ARS-lion.

Näin ei nyt valitettavasti ole. Puolet klubeista ei ole näitä kirjauksia tehnyt. Toivon, että tämän kirjeen luettuanne teette sen.

Jos tarvitsette lisää koulutusta MyLCI-ohjelmiston hallintaan, ilmoittakaa siitä piirisihteerille tai piirin palvelujohtajalle Tuomo Kemppaiselle.

Aktiviteetit ja muut palvelut tulee kirjata MyLCI-järjestelmään väh kerran kuussa.

Vielä lisää palveluaktiviteeteista ”Leijonan silmä” jäi lähtötelineisiin, palvelun toteutus pysähtyi byrokratiaan. Jos vielä saan toivoa näin ennen joulua! Toivon, että te klubit kysytte vielä oman paikkakuntanne sosiaaliviranomaisilta, kirkon diakonialta (vast), onko mahdollista teidän alueella toteuttaa ”Leijonan silmää”. Tarkemmat ohjeet löytyy piirin sivuilta.

Tammikuussa 12.1.2019 on Melvin Jones-gaalailta legendaarisessa Hotelli Tammerissa, tällöin hieno tilaisuus palkita ansioituneita klubin leijonia. Klubin LCIF:lle siirretyistä varoista saatte tietoa Anita Tihreväiseltä. Lisää ohjeita löytyy piirin ja liiton sivuilta.

Samoin klubit voitte palkita ansioituneita leijonia Arne Ritari-arvolla. Tilaisuus on 8.3.2019.

Molemmat tilaisuudet ovat tarkoitettu kaikille leijonille.

Joulu lähestyy ja leijonien postikortit ovat taas myynnissä, myykää itselle ja muille. Kortin eurosta saatte puolet omaan aktiviteetti käyttöönne.

Lion-arvat ovat klubeilla jaossa, ostakaa itsellenne, käyttäkää esim klubiarvonnoissa palkintona. Nekin saadut varat menevät nuorille.

Klubien jäsenhankinta on hyvässä vauhdissa ja uusia jäseniä on saatu klubeihin runsaasti.

Tärkeitä osa-alueita ovat leijonien klubissa viihtyvyys, kuukausitapaamisten sisältö, aktiviteettien taso, luonne jne. Jos klubien nämä asiat eivät ole kunnossa, niin näistä seikoista johtuu tutkimusten mukaan suuri osa eroamisista.

”Haku päällä”-hengessä tulemme olemaan Tampere-talossa helmikuun alussa K50-tilaisuudessa kertomassa Lion-toiminnasta. Klubit, tulkaa mukaan piirin lions-ständille kertomaan toiminnastanne ja hankkimaan uusia jäseniä.

Talven tuloa odotellessa Lions-Terveisin!

DG-pari Ari ja Kyllikki